19. 3. 86 De Europæiske Fællesskabers Tidende Nr. L 74/33 II (Retsakter hvis offentliggørelse ikke er obligatorisk) KOMMISSIONEN KOMMISSIONENS AFGØRELSE af 18. marts 1986 om afslutning af antidumpingproceduren vedrørende importen af husholdnings- kogegrej af rustfrit stål med oprindelse i Sydkorea (86/86/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europæiske økonomiske Fællesskab ()), særlig artikel 9, efter konsultation i det rådgivende udvalg, der er nedsat i henhold til nævnte forordning, og ud fra følgende betragtninger : A. Procedure (1) Kommissionen modtog i februar 1985 en klage indgivet på vegne af producenter i Fællesskabet, der fremstiller husholdningskogegrej af rustfrit stål, og som tegner sig for en væsentlig del af produktionen i Fællesskabet af den pågældende vare. Klagen indeholdt beviser for, at der fandt dumping sted og forvoldtes væsentlig skade som følge deraf, hvilket ansås for tilstrækkeligt til at begrunde iværk- sættelsen af en procedure. Kommissionen offentlig- gjorde derfor en meddelelse i De Europæiske Fælles- skabers Tidende(?) om indledning af en antidum- pingprocedure vedrørende Fællesskabets import af kasseroller, stegegryder og stegepander, med eller uden låg, af rustfrit stål, henhørende under pos. ex 73.38 B II i den fælles toldtarif, svarende til () EFT nr. L 201 af 30. 7. 1984, s. 1. (:) EFT nr. C 126 af 23. 5. 1985, s. 23. 2 (3) NIMEXE-nummer ex 73.38-47, med oprindelse i Sydkorea og indledte en undersøgelse. Kommissionen underrettede officielt de eksportører og importører, som den vidste var berørt af sagen, samt repræsentanter for eksportlandet og klagerne og gav de direkte berørte parter lejlighed til at tilkende- give deres mening skriftligt og til at anmode om at blive hørt mundtligt. Med henblik på at indhente alle de oplysninger, som Kommissionen anså for nødvendige, tilsendte den de 14 fællesskabsvirksomheder, på hvis vegne klagen var indgivet, et spørgeskema, således at de pågældende virksomheder kunne få lejlighed til at påvise den skade, de havde lidt, og dermed dokumentere de i klagen anførte påstande ; endvidere blev der sendt spørgeskemaer til tre sydkoreanske eksportører og til 16 importører, som indførte de pågældende varer i Fællesskabet. En af de sydkoreanske eksportører og tre importører besvarede Kommissionens spørgeskema. Desuden indgik der fuldstændige svar fra syv fællesskabspro- ducenter, herunder ingen af de tyske producenter, skønt importen fra Sydkorea var koncentreret på det tyske marked. Det skal bemærkes, at fire af de producenter, som fuldt ud medvirkede i undersøgelsen, erklærede, at de ikke anså den pågældende import for at have påført dem skade.Trods senere anmodninger fra Kommis- sionen modtog den ikke yderligere svar fra de øvrige producenter. Kommissionen gennemførte en nøje undersøgelse af de firmaer, der havde indgivet svar. Ingen af producenterne eller  importørerne anmodede om at blive hørt af Kommissionen. Den sydkoreanske eksportør anmodede om at blive hørt, hvilket blev imødekommet.